Document ID: /roh_data/filtered/fineweb-2-filterrobots_roh.jsonl.gz/28647

En in emprim pass vegn auzà il pli nov dals dus edifizis da la chasa da tgira existenta per dus plauns. Sco ils responsabels scrivan en ina communicaziun, è quai sco soluziun transitorica per las abitantas ed ils abitants. Cun moduls da lain vegn pia auzà ed extais l’edifizi per 28 letgs. En la medem’etapa vegn engrondì il parcadi sutterran per 14 plazzas da parcar.
En ina segunda etappa vegn alura stratg giu l’edifizi pli vegl e construì da nov. En la nova chasa da tgira Promulins a Samedan, per las senioras ed ils seniors da las vischnancas da Puntraschigna fin S-chanf èn previs 60 letgs. Sche tut va tenor plan, è l’inauguraziun dal project da 53,5 milliuns francs prevesida l’onn 2023.